**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**OPĆINA BOSANSKA KRUPA**

**JEDINSTVENI OPĆINSKI ORGAN UPRAVE**

**OPĆINE BOSANSKA KRUPA**

**Broj:** 07-11-5-6678/21

**Bosanska Krupa,** 9.9.2021.godine

Na osnovu članova 64. stav 1 tačka b) i 70. stav 1. Zakona o javnim nabavkama („Službeni glasnik BiH“, broj: 39/14), u konkurentskom postupku nabavke usluga –Usluge stručnog nadzora nad izvođenjem radova u građevinarstvu za potrebe općine Bosanska Krupa, na prijedlog Komisije za javne nabavke, Općinski načelnik, kao rukovodilac organa uprave donosi:

**ODLUKA**

**o izboru najpovoljnijeg ponuđača**

1. Prihvata se ponuda ponuđača **Institut za građevinarstvo „IG“ Banja Luka doo** za nabavku usluga stručnog nadzora nad izvođenjem radova u građevinarstvu za potrebe općine Bosanska Krupa, sa cijenom u ukupnom iznosu od **7.299,99 KM sa uračunatim PDV-om**.
2. Ponuđač se obavezuje da **u roku od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko iste nije dostavio u sastavu ponude.**
3. Po konačnosti ove odluke sa izabranim ponuđačem potpisat će se okvirni sporazum o usluga stručnog nadzora nad izvođenjem radova u građevinarstvu za potrebe općine Bosanska Krupa.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-6678/21 od 30.08.2021. godine. Javna nabavka je provedena putem konkurentskog postupka –nabavka usluga stručnog nadzora nad izvođenjem radova u građevinarstvu za potrebe općine Bosanska Krupa. Obavještenje o nabavci broj: 1272-7-2-93-3-68/21 objavljeno na portalu javnih nabavki dana 30.08.2021. godin i na općinskoj web stranici. Na portalu javnih nabavki objavljena i tenderska dokumentacija.(TD preuzelo ukupno 15 ponuđača). Poziv za preuzimanje tenderske dokumentacije upućena na tri adrese. Po objavljenom obavještenju rok za prijem ponuda je bio 8.9.2021. godine do 12,00 sati. Do označenog roka za prijem ponuda na protokol Ugovornog organa su pristige su dvije ponude, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. Institut za građevinarstvo „IG“ Banja Luka d.o.o., broj protokola: 07-11-5-6678-2/21 od 8.9.2021. godine, zaprimljena u 10:30 sati
2. d.o.o. „ING.CONSULTING“ Cazin, broj protokola: 07-11-5-6678-3/21 od 8.9.2021. godine, zaprimljena u 11:20 sati

Komisija za provođenje postupka javne nabavke je u skladu sa tenderskom dokumentacijom dana 08.09.2020. godine u 12,30 sati izvršila javno otvaranje ponuda i konstatovala:

1. **Institut za građevinarstvo „IG“ Banja Luka d.o.o. ponudio:**

Cijena ponude 6.239,31 KM bez PDV,

PDV 1.060,68 KM

**ukupna cijena ponude 7.299,99 KM** **sa PDV-om.**

Popusta nema.

1. **d.o.o. „ING.CONSULTING“ Cazin**

Cijena ponude 4.949,00 KM bez PDV,

PDV 0,00 KM

**ukupna cijena ponude 4.949,00 KM** **sa PDV-om.**

Popusta nema.

Komisija je izvršila provjeru ponuda i dokumentacije dostavljene uz ponudu te je konstatovala da ponuda ponuđača d.o.o. „ING.CONSULTING“ Cazin nije izrađena u skladu sa tačkom 12.2. Konkurentskog zahtjeva za dostavu ponude (stranice ponude nisu numerisane kako je traženo tačkom 12.2-način izrade ponude). Također, ponuđač u obrascu za cijenu ponude nije ponudio procenat u odnosu na vrijednost radova nego je naveo cijenu izraženu u KM, što nije u skladu sa tačkom 12.6. Konkurentskog zahtjeva gdje je određeno da se iznos cijene preračunava prema procijenjenoj vrijednosti radova u građevinarstvu ovog organa u toku godine u iznosu od 854.700,00 KM (bez PDV-a) umnoženo sa ponuđenim procentom iz obrasca za cijenu ponude. Nadalje, ponuđač u obrascu cijene ponude nije iskazao iznos PDV-a a nije dostavio dokaz da nije u sistemu PDV-a.

Iz svega gore navedenog Komisija je konstatovala da ponuda ponuđača d.o.o. „ING.CONSULTING“ Cazin nije izrađena u skladu sa tenderskom dokumentacijom, pa je predložila Ugovornom organu da se odbaci kao neprihvatljiva, dok je ponuda ponuđača Institut za građevinarstvo „IG“ Banja Luka d.o.o. potpuna u formalno-pravnom smislu (ponuda ispravno popunjena, uvezana, stranice numerisane, dostavljena sva tražena dokumentacija) i računski tačna.

S obzirom da je kriterij za dodjelu Ugovora „najniža cijena“, tehnički zadovoljavajuće ponude, da je cijena ponuđača Institut za građevinarstvo „IG“ Banja Luka d.o.o. sa iznosom od 7.229,99 KM u okviru procjenjene vrijednosti predmetne nabavke, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača Institut za građevinarstvo „IG“ Banja Luka d.o.o. i zaključi okvirni sporazum.

Shodno prednjem, a uvažavajući prijednog Komisije za provođenje postupka javne nabavke Ugovorni organ je donio odluku kao u dispozitivu

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **OPĆINSKI NAČELNIK**

Dostavljeno: Armin Halitović, dipl. ecc

1. „IG“ doo Banja Luka
2. Doo „ING CONSULTING “ Cazin
3. U spis
4. a/a